149. löggjafarþing 2018–2019.

Þingskjal 1390 — 866. mál.

Fyrirspurn

til félags- og barnamálaráðherra um greiðslur til
foreldra langveikra eða alvarlega fatlaðra barna.

Frá Ólafi Ísleifssyni.

1.	Hversu margir foreldrar langveikra eða alvarlega fatlaðra barna hafa notið foreldra
greiðslna á gildistíma laga nr. 22/2006?

2.	Hversu margir foreldrar langveikra eða alvarlega fatlaðra barna fengu desemberuppbót árin 2017 og 2018? Hver var kostnaður ríkisins vegna desemberuppbótar til þessa hóps?

3.	Telur ráðherra annmarka á að lögfesta desemberuppbót til foreldra langveikra eða alvar
lega fatlaðra barna í stað þess að ákveða hana með reglugerð eins og gert var á síðustu tveimur árum?

4.	Hver yrði kostnaðurinn við að námsmenn í hópi foreldra langveikra eða alvarlega fatlaðra barna fengju að stunda nám í eins miklum mæli og þeir treysta sér og þiggja foreldragreiðslur í stað þess að njóta ekki foreldragreiðslna nema gera hlé á námi sínu?

5.	Hversu margir foreldrar sem þiggja foreldragreiðslur hafa gert hlé á námi sínu ár hvert frá því að framangreind lög tóku gildi?

Skriflegt svar óskast.